**Zápisnica zo zasadnutia Obecného zastupiteľstva**

**zo dňa 29. 7. 2015**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

 5. Prerokovanie a schválenie návrhu Stratégie rozvoja obce Veselé- PHSR2015-2025

 6. Rôzne

 8. Diskusia

 9. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci.
	2. V. Šipková, starostka obce prečítala program zasadnutia. Návrh programu bol schválený.
	3. V. Šipková predložila návrh na určenie overovateľov zápisnice poslankyne Adrianu Duračkovú a Zuzanu Drietomskú, zapisovateľka zápisnice Bc. Mária Krátká.
	4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
	5. Starostka obce pristúpila k hlavnému bodu zasadnutia a to prerokovanie návrhu Stratégie rozvoja obce Veselé – PHSR 2015 – 2025. Materiály na prejednanie obdržali poslanci OZ k preštudovaniu pred zasadnutím. Poslankyňa Janka Kováčová pripomienkovala, že návrh PHSR nebol zverejnený na webovej stránke obce. Starostka obce jej vysvetlila, že bude zverejnený až po prerokovaní.
	6. Rôzne

Starostka obce informovala prítomných o ponuke SPD Veselé na predaj administratívnej budovy. Predpokladaná cena budovy bude 120 – 130 tisíc €. Starostka obce vysvetlila prítomným argumenty obce v prospech kúpy nehnuteľnosti pre obec, ale i všetky negatíva vyplývajúce z kúpy nehnuteľnosti. Poslanci po diskusii sa vyslovili v prospech kúpy a doporučili starostke obce jednať s SPD Veselé o predaji a cene nehnuteľnosti. Starostka obce zároveň navrhla získať aspoň časť finančných prostriedkov odpredajom obecného majetku a to nehnuteľnosti s. č. 57, budovy predajní.

Starostka obce tlmočila poslancom dopyt nájomníkov ambulancií zdravotného strediska. Jedná sa o preplatenie nákladov na maľovanie ambulancií a čakární zdravotného strediska. Poslanci vyslovili názor s nepreplatením týchto nákladov.

Majiteľ pozemkov za zdravotným strediskom plánuje individuálnu bytovú výstavbu alebo hromadnú bytovú výstavbu na p. č. 41/17 a 41/1. Svoj zámer predstaví na zasadnutí obecného zastupiteľstva.

Starostka obce oboznámila prítomných s kúpnou zmluvou uzatvorenou medzi Obcou Veselé ako predávajúcim a fi. DaPa-Real, s. r. o., Veselé 372 ako kupujúcim, zo dňa 24. 4. 2009. V uvedenej zmluve sa v čl. V. zmluvné strany dohodli, že predávajúci zabezpečí kupujúcemu a budúcim užívateľom stavby, ktorá bude postavená na parcele č. 273/2 prístup pešo a motorovými vozidlami z verejnej komunikácie k predávanej nehnuteľnosti – parc. č. 273/2, taktiež parkovacie miesta pre užívateľov stavby, ktorá bude postavená na tejto parcele. Poslanci sa po diskusii rozhodli, že užívateľom bytového domu s. č. 468 budú k dispozícii parkovacie miesta na parkovisku pri autobusovej zastávke Veselé, p. č. 275.

Starostka obce s poslancami OZ diskutovali o pripravovaných kultúrno spoločenských podujatiach počas hodových dní. V areáli ŠK Veselé organizuje OŠK tanečnú zábavu v piatok a v sobotu. Okrem týchto podujatí budú organizované tanečné zábavy v piatok, sobotu a nedeľu v bare – Fodranová.

7. Na záver starostka obce poďakovala prítomným za účasť na zasadnutí.

Vo Veselom 29. 7. 2015

**Uznesenia Obecného zastupiteľstva vo Veselom zo dňa 29. 7. 2015**

**Uznesenie Obecného zastupiteľstva vo Veselom č. 28/2015**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 29. 7 2015 .

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 29/2015**

Obecné zastupiteľstvo vo Veselom

určuje

overovateľov zápisnice poslankyne Adrianu Duračkovú a Zuzanu Drietomskú, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 30/2015**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 15. 7. 2015.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 31/2015**

Obecné zastupiteľstvo vo Veselom

schvaľuje

návrh Stratégie rozvoja obce Veselé na roky 2015 – 2025 uvedenú v Strategickej časti PHSR na roky 2015 - 2025.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 32/2015**

Obecné zastupiteľstvo vo Veselom

Určuje

na základe kúpnej zmluvy uzatvorenej medzi Obcou Veselé ako predávajúcim a fi. DaPa-Real, s. r. o., Veselé 372 ako kupujúcim, zo dňa 24. 4. 2009, pre užívateľov bytového domu s. č. 468 parkovacie miesta pre osobné motorové vozidlá na verejnom priestranstve pri autobusovej zastávke Veselé, p. č. 275.

Prítomných 7 poslancov

Schválilo 7 poslancov

Vo Veselom 29. 7. 2015

Viera Šipková

Starostka obce

Zapísala: Bc. Mária Krátká ...................................

Overovatelia zápisnice:

Adriana Duračková ....................................

Zuzana Drietomská ....................................